laion/Wikipedia-Exotic huggingface dataset:
বঁটি

বঁটি রান্নার কাজে ব্যবহৃত একটি সরঞ্জাম। সবজি বা মাছ মাংস কাটবার জন্য অধিকাংশ বাঙালি গৃহস্থালিতেই বঁটি ব্যবহার হয়। এটি একটি অর্ধচন্দ্রাকৃতির ধাতব (প্রধানত লোহার) পাত বা ফলা যার অবতল বাঁকটি ধারালো ও উত্তল বাঁকটি ভোঁতা। সাধারণত বঁটিকে খাড়া করে রাখার জন্য একটি অনুভুমিক অংশ বা বাঁট থাকে। কাটাকুটির কাজে ব্যবহারের সময় বাঁটটিকে পা দিয়ে ধরে রাখা যায়। বঁটির বাঁট সাধারণতঃ কাঠের হয়। তবে ইদানীং ধাতব বাঁটেরও বেশ প্রচলন হয়েছে। ধাতব বাঁট হলে বাঁটটি খুব মোটা নাও হতে পারে কিন্তু ধারাল অংশটি উচু করে রাখার জন্য সেক্ষেত্রে সেদিকের নিচে অনেক সময় দুটি পা থাকে (ছবিতে দেখুন)। বঁটির মূল অংশের সাথে বাঁটের সংযোগ স্থলে কব্জা থাকে যাকে ভাঁজ করলে বঁটির ধারালো অংশ বাঁটের দিকে ও ভোঁতা অংশ বাইরের দিকে হয়ে সুরক্ষিত অবস্থায় রাখা যায়। বাঁটের উপস্থিতি দা ও বঁটির পার্থক্য; এবং বঁটিকে স্থির রেখে সবজিকে বঁটিতে ঘষে কাটা হয়, অন্যদিকে দা দিয়ে কাটার সময় লক্ষবস্তুকে স্থির রেখে দা দিয়ে কোপ দেওয়া হয়। মাছের আঁশ ছাড়ানো বা কখনো মাছ মাংস কাটার জন্য ব্যবহৃত বঁটি। এগুলি খুব ধারালো হয়। অনেক সময় এর পা ধাতব বা খুব মোটা কাঠ দিয়ে ভারী করে তৈরি করা হয়। কাঠের খুব বড় সাবেকী আঁশ বঁটির কব্জা নাও থাকতে পারে এবং সেক্ষেত্রে তাকে ব্যবহার না করলে শুইয়ে রাখা হয়। এই ধরনের আঁশ বঁটি খুব ভয়ঙ্কর অস্ত্র ও নানা দুর্ঘটনায় এর আঘাতে আহত বা প্রাণহানি হওয়ার সম্ভাবনা থাকতে পারে। এর ধারালো অংশটিতে করাতের মত খাঁজ কাটা থাকে। এতে ঘষে ঘষে গরুর জাবনা দেওয়ার জন্য গোছা গোছা খড় কেটে টুকরো করা হয়।
বড়ভাকৈর পশ্চিম ইউনিয়ন

বড়ভাকৈর পশ্চিম ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন। নবীগঞ্জ উপজেলার উত্তর-পশ্চিমে অংশে অবস্থিত একটি ইউনিয়ন পশ্চিম বড়ভাকৈর। এই ইউনিয়নের উত্তরে সুনামগঞ্জের দিরাই ও জগন্নাথপুর উপজেলা, দক্ষিনে করগাঁও ও বানিয়াচং উপজেলার কাগাপাশা ইউনিয়ন, পশ্চিমে বানিয়াচং উপজেলার দৌলতপুর ও কাগাপাশা ইউনিয়ন এবং পূর্বে করগাঁও ও পূর্ব বড়ভাকৈর ইউনিয়ন অবস্থিত। শিক্ষার হার : শিক্ষা প্রতিষ্ঠান বর্তমান চেয়ারম্যান- "বড়ভাকৈর পশ্চিম ইউনিয়ন"। বাংলাদেশ জাতীয় তথ্য বাতায়ন। ৪ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "নবীগঞ্জ উপজেলা"। বাংলাপিডিয়া। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
আউশকান্দি ইউনিয়ন

আউশকান্দি ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন। বাংলাদেশের সিলেট বিভাগের হবিগঞ্জ জেলার নবীগঞ্জ উপজেলায় অবস্থিত একটি ইউনিয়ন আউশকান্দি। সিলেট থেকে ঢাকা যেতে হবিগঞ্জ জেলার প্রবেশদ্বার ইউনিয়ন হচ্ছে আউশকান্দি। এই ইউনিয়নের উত্তরে দীঘলবাক ইউনিয়ন ও সিলেটের ওসমানীনগর উপজেলা, পশ্চিমে কুর্শি ও দীঘলবাক ইউনিয়ন, দক্ষিনে দেবপাড়া ইউনিয়ন ও মৌলভীবাজারের মৌলভীবাজার সদর উপজেলা এবং পূর্বে মৌলভীবাজারের মৌলভীবাজার সদর উপজেলা অবস্থিত। গ্রাম সমূহ– পারকুল, বনগাঁও, পাহাড়পুর, মিছকিন পুর, দ্বিঘর ব্রাক্ষণগ্রাম, উজিরপুর, ভবানীপুর, মজলিশপুর, পিটুয়া, নিয়ামতপুর, মোহাম্মদপুর, রুদ্রপুর, সদরাবাদ, মুকিমপুর, জিয়াদুওপুর, শ্রীকৃঞ্চপুর, আলমপুর, সুনামপুর, চরগাঁও, নাজিম পুর, বকশিপুর, প্রাশত পুর, উমরপুর, আজলপুর, মংলাপুর, সৈয়দপুর, ইসলামপুর, চৈতন্যপুর, পূর্ব জালালপুর, পশ্চিম জালালপুর, মিনাজপুর, দেওতৈল, হীরাগঞ্জ, মিঠাপুর, উত্তর দৌলতপুর, আউশকান্দি, উলুকান্দি, দৌলতপুর, আমুকোনা, বেতাপুর, রায়পুর। শিক্ষার হার : ৪৮.৪%। (২০০১ এর শিক্ষা জরিপ অনুযায়ী) শিক্ষা প্রতিষ্ঠান সরকারি প্রাথমিক বিদ্যালয়- ১৫টি বে-সরকারি রেজিঃ প্রাঃ বিদ্যালয়- ২টি উচ্চ বিদ্যালয় ১টি মাদ্রাসা- ৮টি ইউনিয়নের বর্তমান চেয়ারম্যান হলেন দিলাওর হোসেন। "জনপ্রতিনিধি"। আউশকান্দি ইউনিয়ন। সংগ্রহের তারিখ ১৭ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "আউশকান্দি ইউনিয়ন"। বাংলাদেশ জাতীয় তথ্য বাতায়ন। ৩১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "নবীগঞ্জ উপজেলা"। বাংলাপিডিয়া। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
কুর্শি ইউনিয়ন

কুর্শি ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন। কুর্শি ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলায় অবস্থিত একটি ইউনিয়ন। কুর্শি ইউনিয়নের উত্তর দিকে ইনাতগঞ্জ ও করগাঁও ইউনিয়ন, দক্ষিন দিকে দেবপাড়া ও বাউসা ইউনিয়ন, পশ্চিম দিকে নবীগঞ্জ সদর ও করগাঁও ইউনিয়ন এবং পূর্ব দিকে দীঘলবাক, আউশকান্দি ও দেবপাড়া ইউনিয়ন অবস্থিত। আয়তন- ৮৮০৬ একর। শিক্ষার হার :৭৮% শিক্ষা প্রতিষ্ঠানসৈয়দ আজিজ হাবিব উচ্চ বিদ্যালয় স্থাপিত ১৯৯৪ সোনার বাংলা মডেল উচ্চ বিদ্যালয় বর্তমান চেয়ারম্যান- আলী আহমেদ (মুসা) "কুর্শি ইউনিয়ন"। বাংলাদেশ জাতীয় তথ্য বাতায়ন। ৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "নবীগঞ্জ উপজেলা"। বাংলাপিডিয়া। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
করগাঁও ইউনিয়ন, নবীগঞ্জ

করগাঁও ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন। বাংলাদেশের হবিগঞ্জ জেলার নবীগঞ্জ উপজেলায় অবস্থিত একটি ইউনিয়ন করগাঁও যেটি নবীগঞ্জ উপজেলার সবচেয়ে বড় ইউনিয়ন। এই ইউনিয়নের উত্তরে পশ্চিম বড়ভাকৈর ও পূর্ব বড়ভাকৈর ইউনিয়ন, পশ্চিমে বানিয়াচং উপজেলার কাগাপাশা ইউনিয়ন, পূর্বে ইনাতগঞ্জ ও কুর্শি ইউনিয়ন এবং দক্ষিনে নবীগঞ্জ সদর ইউনিয়ন অবস্থিত। আয়তন- ১৪৫৯৮ একর। শিক্ষার হার : ৩৮.৩১%। শিক্ষা গ্রন্থাগার বর্তমান চেয়ারম্যান- বাবু নির্মলেন্দু দাশ রানা "করগাঁও ইউনিয়ন"। বাংলাদেশ জাতীয় তথ্য বাতায়ন। ১৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "নবীগঞ্জ উপজেলা"। বাংলাপিডিয়া। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
নবীগঞ্জ সদর ইউনিয়ন

নবীগঞ্জ সদর ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন। নবীগঞ্জ সদর ইউনিয়ন হচ্ছে নবীগঞ্জ উপজেলার উপজেলা শহর। নবীগঞ্জ সদর ইউনিয়নে রয়েছে নবীগঞ্জ উপজেলা পরিষদ ও নবীগঞ্জ পৌরসভা। এই ইউনিয়নের উত্তরে কুর্শি ও করগাঁও ইউনিয়ন, পশ্চিমে বানিয়াচং উপজেলার কাগাপাশা ও বড়ইউরি ইউনিয়ন, দক্ষিনে কালিয়ারভাঙ্গা ও বানিয়াচং উপজেলার বড়ইউরি ইউনিয়ন এবং পূর্বে কুর্শি ও বাউসা ইউনিয়ন অবস্থিত। ১.রসুলগঞ্জ বাজার ২.গুজাখাইর বাজার ৩.ভবের বাজার ইউনিয়নের আয়তন প্রায় ৭১১৫ একর এবং জনসংখ্যা প্রায় ৩০,০০০ জন। ইউনিয়নের শিক্ষার হার ৩৩.৪৯%। মিনিবাস,সিএনজি,টমটম,রিক্সা ইত্যাদি বাংলা, সিলেটি (ꠍꠤꠟꠐꠤ)। ফুটবল, ক্রিকেট, দাবা এবং গাপলা। বর্তমান চেয়ারম্যান- মো. হাবিবুর রহমান হাবিব বাংলাদেশের ইউনিয়নের তালিকা "নবীগঞ্জ সদর ইউনিয়ন"। বাংলাদেশ জাতীয় তথ্য বাতায়ন। ১৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "নবীগঞ্জ উপজেলা"। বাংলাপিডিয়া। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
বাউসা ইউনিয়ন, নবীগঞ্জ

বাউসা ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন। বাউসা ইউনিয়ন বাংলাদেশের হবিগঞ্জ জেলার নবীগঞ্জ উপজেলার একটি ইউনিয়ন। এই ইউনিয়নের উত্তরে নবীগঞ্জ সদর ও কুর্শি ইউনিয়ন, পশ্চিমে নবীগঞ্জ সদর ও কালিয়ারভাঙ্গা ইউনিয়ন, পূর্বে দেবপাড়া ও পানিউনদা ইউনিয়ন এবং দক্ষিনে হবিগঞ্জ সদর উপজেলার তেঘরিয়া ইউনিয়ন অবস্থিত। আয়তন-১১০৮৭ একর। জনসংখ্যা শিক্ষার হার : ৩২.২৪%। ১. তাজউদ্দীন কোরাইশির মাজার বর্তমান চেয়ারম্যান- শেখ সাদিকুর রাহমান শিশু "বাউসা ইউনিয়ন"। বাংলাদেশ জাতীয় তথ্য বাতায়ন। ৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "নবীগঞ্জ উপজেলা"। বাংলাপিডিয়া। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
ঘুণ

ঘুণ পোকা এক ধরনের কাঠখেকো পতঙ্গ। লার্ভা দশায় এরা কাঠ গর্ত করে এবং তা খেয়ে বেঁচে থাকে। পূর্ণাঙ্গ ঘুণ পোকা ২.৭ থেকে ৪.৫ মিলিমিটার দীর্ঘ হয়। তাদের শরীর বাদামী বর্ণের এবং দেহের সামনের অংশটুকু (Pronotum) দেখতে পাদ্রির মাথার টুপির মতো। পূর্ণবয়স্ক ঘুণ পোকা খাদ্য গ্রহণ করে না। এই দশায় এরা কেবল প্রজনন করে থাকে। স্ত্রী ঘুণ পোকা কাঠের খাঁজে বা পুরনো গর্তে ডিম পাড়ে। ৩ সপ্তাহ পর ডিম ফুটে ১ মিলিমিটার দীর্ঘ, দুধ-সাদা বর্ণের, এবং অর্ধচন্দ্রাকার শুয়োপোকা বের হয়। পরের ৩ থেকে ৪ বছর ধরে শুয়োপোকাগুলো কাঠের মধ্যে গর্ত খুঁড়ে, এবং তারপর কাঠের মধ্যকার শর্করাযুক্ত অংশ খেতে থাকে। কাঠ কাটার সময়ে বাইরে থেকেও পরিষ্কার শব্দ শোনা যায়। এসময় এদের আকার বেড়ে ৭ মিলিমিটার পর্যন্ত হয়। শুয়োপোকা দশা থেকে পূর্ণাঙ্গ পোকায় রূপান্তরের সময়ে এরা কাঠের বাইরের তলের দিকে চলে আসে। শুয়োপোকা থেকে পূর্ণ দশায় রূপান্তরে ৮ সপ্তাহ সময় লাগে। এসময় এরা কাঠের উপরিভাগের ঠিক নিচে গর্ত করে রূপান্তরিত হয়। পূর্ণবয়স্ক পোকা কাঠ ছিদ্র করে বেরিয়ে আসে। এসময় এদের বেরোবার গর্তটি প্রায় ১ থেকে ১.৫ মিলিমিটার প্রশস্ত হয়। বেরোবার সময়ে কাঠের বাইরে ঘুণের ধুলো বেরিয়ে পড়ে। তা দেখে কাঠের মধ্যে ঘুণ পোকায় ধরা বোঝা যায়। "Pest Control of Timber Borers"। Fumanest Group। 2006-10-22।  এখানে তারিখের মান পরীক্ষা করুন: |তারিখ= (সাহায্য)
দেবপাড়া ইউনিয়ন

দেবপাড়া ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন। দেবপাড়া বাংলাদেশের হবিগঞ্জ জেলার নবীগঞ্জ উপজেলায় অবস্থিত একটি ইউনিয়ন। এই ইউনিয়নের উত্তরে কুর্শি ও আউশকান্দি ইউনিয়ন, পশ্চিমে বাউসা ইউনিয়ন, দক্ষিনে গজনাইপুর ইউনিয়ন এবং পূর্বে মৌলভীবাজারের মৌলভীবাজার সদর উপজেলা অবস্থিত। আয়তন– ৩৪.০০ বর্গ  কিঃ মিঃ। লোকসংখ্যা– ২৭৩৩২ জন। (২০১৩ সালের আদম শুমারি অনুযায়ী) শিক্ষার হার : ৪৩.০০%। (২০০১ এর শিক্ষা জরীপ অনুযায়ী) শিক্ষা প্রতিষ্ঠান সরকারী প্রাথমিক বিদ্যালয়- ১১টি বেসরকারী প্রাঃ বিদ্যালয়-২ উচ্চ বিদ্যালয় ১টি মাদ্রাসাঃ দাখিল- ২টি,  কওমী মাদ্রাসা- ৬টি কে.জি স্কুল-৩টি শাহনুরের মাজার শাহবুদের মাজার দেওয়ান ফরিদ গাজী -বাংলাদেশী রাজনীতিবিদ ও সাবেক সাংসদ। গাজী মোহাম্মদ শাহনওয়াজ - হবিগঞ্জ-১ আসনের সাংসদ। মতিউর রহমান -প্রথম আলো -সম্পাদক বর্তমান চেয়ারম্যান- মোঃ জাবেদ আলী "দেবপাড়া ইউনিয়ন"। বাংলাদেশ জাতীয় তথ্য বাতায়ন। ১৪ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "নবীগঞ্জ উপজেলা"। বাংলাপিডিয়া। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
গজনাইপুর ইউনিয়ন

গজনাইপুর ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার একটি ইউনিয়ন। গজনাইপুর ইউনিয়ন বাংলাদেশের সিলেট বিভাগের হবিগঞ্জ জেলার নবীগঞ্জ উপজেলার দক্ষিন-পশ্চিম প্রান্তে অবস্থিত একটি ইউনিয়ন। এই ইউনিয়নের উত্তরে দেবপাড়া ইউনিয়ন, পশ্চিমে পানিউমদা ইউনিয়ন, দক্ষিনে বাহুবল উপজেলার পুটিজুরি ইউনিয়ন এবং পূর্বে মৌলভীবাজারের মৌলভীবাজার সদর উপজেলা অবস্থিত। এই ইউনিয়নটি শ্রীশ্রী ঠাকুরবাণীর আদিবাড়ির জন্যও প্রসিদ্ধ, প্রতিবছর লাখো ভক্তবৃন্দের সমাগম ঘটে ঠাকুরবাণীর বাড়িকে কেন্দ্র করে। শিক্ষার হার : শিক্ষা প্রতিষ্ঠান শ্রীশ্রী ঠাকুরবাণীর বাড়ি, দিনারপুর, শতক মাহবুবুর রব সাদী- বীর মুক্তিযোদ্ধা বর্তমান চেয়ারম্যান- "গজনাইপুর ইউনিয়ন"। বাংলাদেশ জাতীয় তথ্য বাতায়ন। ৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।  "নবীগঞ্জ উপজেলা"। বাংলাপিডিয়া। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
রমা বৈদ্যনাথন

রমা বৈদ্যনাথন হলেন ভারতের দিল্লির একজন ভরনাট্যম শিল্পী। তিনি ভারতের হিটাচি কোম্পানির সিএক্সও সিভি কামেশকে বিয়ে করেছেন, যিনি সরোজা বৈদ্যনাথনের ছেলে। রমা বৈদ্যনাথন ২০১৭ সালে সংগীত নাটক আকাদেমি পুরষ্কারের জন্য নির্বাচিত হয়েছেন। Natascha Shah (৯ জুন ২০১০)। "Amazing grace"। India Today। সংগ্রহের তারিখ ১০ অক্টোবর ২০১৬।  Srikanth, Rupa (২১ জানুয়ারি ২০১৬)। "A blaze of energy"। The Hindu (ইংরেজি ভাষায়)। সংগ্রহের তারিখ ১০ অক্টোবর ২০১৬।  Chitra Mahesh (২১ ডিসেম্বর ২০১১)। "'Chennai is intoxicating' - Times of India"। The Times of India। সংগ্রহের তারিখ ১০ অক্টোবর ২০১৬।  Malavika Vettath (২৫ মার্চ ২০১৩)। "Eastern rhythms at the Soorya India Festival | The National"। The National। সংগ্রহের তারিখ ১০ অক্টোবর ২০১৬।  "সংরক্ষণাগারভুক্ত অনুলিপি" (পিডিএফ)। ১৯ জানুয়ারি ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ ফেব্রুয়ারি ২০২০।
মিনবু জেলা

মিনবু জেলা (বর্মী: မင်းဘူးခရိုင်) হল কেন্দ্রীয় মিয়ানমারের মগওয়ে অঞ্চলের একটি জেলা। মিনবু শহর হল এই জেলার প্রশাসনিক কেন্দ্র। মিনবু জেলার দক্ষিণে থায়েৎ জেলা, পূর্বে মগওয়ে জেলা, উত্তরে পাকক্কু জেলা এবং গঙ্গ জেলা, উত্তর-পশ্চিমে চিন রাজ্য-এর মিণ্ডত জেলা, এবং পশ্চিমে রাখাইন রাজ্য-এর সিত্তে জেলা এবং রাখাইন রাজ্য-এর কিওকপু জেলা রয়েছে। জেলাতে নিম্নলিখিত শহরাঞ্চল রয়েছে: মিনবু শহরাঞ্চল পুইন্তব্যু শহরাঞ্চল নাপে শহরাঞ্চল সালিন শহরাঞ্চল সিদোকটায়া শহরাঞ্চল MYANMAR: Administrative Division। Citypopulation। ২০১৫-১১-২৪।
কৃষ্ণকালী

কৃষ্ণকালী বা কৃষ্ণকালীকা হলেন কৃষ্ণ ও কালী র সম্মিলিত রূপ। ইনি শাক্ত ও বৈষ্ণব উভয় সম্প্রদায়ের কাছেই বিশেষ গুরুত্বপূর্ণ। পুরানো ব্রজে রাধারানি গোপীনী সহ যখন কৃষ্ণের সাথে বিহার করছিলেন, এমন সময় জটিলা ও কুটিলা আয়ানদ্বীপ ঘোষ (রাধার স্বামী) কে গিয়ে নালিশ করল। আয়ান তখনই রাধাকে হাতে নাতে ধরবে বলে যায়,এবং কৃষ্ণ কালী রূপ ধারণ করেন আর রাধাও নিষ্ঠা ও ভক্তি সহকারে কৃষ্ণকালীর পূজা করে। এই দেখে আয়ান আনন্দে আপ্লুত হয়ে গেল। এক্ষেত্রে বলে রাখা ভাল যে আয়ান ছিলেন কালীভক্ত। দেবীর বাৎসরিক পূজা অনুষ্ঠিত হয় মাঘ মাসের কৃষ্ণা চতুর্দশী বা রটন্তী চতুর্দশী তিথিতে, এছাড়াও যে যে স্থানে তাঁর মন্দির আছে সেখানে নিত্য পূজা হয়। কৃষ্ণকালীর ধ্যান মন্ত্র অনুযায়ী, কৃষ্ণকালী চতুর্ভুজা কৃষ্ণবর্ণা চূড়ামুকুট মণ্ডিতা। দক্ষিণহস্তে শঙ্খ ও খর্পর ধারিণী এবং নবযৌবনসম্পন্না। বাম হস্তে খড়্গ ও চক্র ধারণ করে আছেন এবং মুণ্ডমালা বিভূষিতা। গোপিনীদের দ্বারা অর্চিতা এবং নানালঙ্কার ভূষিতা। আয়ানের (রাধার স্বামী) দ্বারা ভয়ত্রস্ত শ্রী রাধিকার দ্বারা পূজিতা। চতুর্বর্গ প্রদানকারিনী সেই দেবী ব্রহ্মরূপা সনাতনী। দারিদ্র্য শোক নাশকারিনী এবং মোক্ষদায়িনী। দেবীর পূজায় সকল বিপদ-দুঃখ-দৈন দূরে চলে যায়।
পাকক্কু জেলা

পাকক্কু জেলা (বর্মী: ပခုက္ကူခရိုင်) হল কেন্দ্রীয় মিয়ানমারের মগওয়ে অঞ্চলের একটি জেলা। পাকক্কু শহর হল এই জেলার প্রশাসনিক কেন্দ্র। পাকক্কু হল মগওয়ে বিভাগের বৃহত্তম শহর ও বার্মার (মিয়ানমার) ১৩তম বৃহত্তম শহর। ১৯৪৭ সালে বার্মার ইউনিয়ন প্রতিষ্ঠার পর, ১৯৪৮ সালে দুটি জেলাসহ পাকোক্কু প্রদেশ প্রতিষ্ঠিত হয়। এগুলি হলেন পোকোক্কু জেলা এবং মিনাদাত জেলা, জেলাদুটিতে ১১ টি শহরাঞ্চল রয়েছে। শহরাঞ্চলগুলি হল পোকোক্কু, মিন্দাত, ইয়াগিয়াও, পাউক, সিক্ফিউ, মায়িং, গাঙ্গা, হিটলিন, সা, ক্যানপলেট এবং মাতুপি. রাজধানী শহরটি পোকোক্কু। ১৯৬২ সালের ২ মার্চ জেনারেল নে উইনের নেতৃত্বাধীন সামরিক বাহিনী একটি অভ্যুত্থানের মাধ্যমে বার্মার নিয়ন্ত্রণ নেয় এবং সামরিক বাহিনী কর্তৃক সরকার প্রত্যক্ষ বা পরোক্ষভাবে নিয়ন্ত্রিত হয়। ১৯৭৪ সালে বার্মা ইউনিয়নের সমাজতান্ত্রিক প্রজাতন্ত্রের নতুন গঠনতন্ত্র গৃহীত হয়। জেলাতে নিম্নলিখিত শহরাঞ্চল রয়েছে: MYANMAR: Administrative Division। Citypopulation। ২০১৫-১১-২৪।
বিদ্যুৎ প্রভা দেবী

বিদ্যুৎ প্রভা দেবী (১২ জুলাই ১৯২৬- ২৮ জানুয়ারি ১৯৭৭) ভারতের ওডিয়ার কবি ছিলেন। তিনি ওড়িয়া সাহিত্যের অন্যতম সেরা মহিলা কবি হিসাবে স্বীকৃতি পেয়েছেন৷ বিদ্যুৎ প্রভা ১৯২৬ সালের ১২ জুলাই কটক জেলার ঝিনকাদি নামে একটি ছোট্ট গ্রামে ও তার মামার বাড়িতে জন্মগ্রহণ করেছিলেন। তিনি ছিলেন লেখক ও সংকলক নিমাই চরণ দাস এবং রেখা দেবীর দ্বিতীয় মেয়ে। তাঁর বাবা-মা, সনাতনবাদী এবং রক্ষণশীল হয়ে কটক শহরের বাঁপাশিহীতে থাকতেন। বিদ্যুৎ প্রভা দেবীর এক ভাই ও দুই বোন ছিল৷ তাঁর ছোট বোন পুন্যা প্রভা দেবীও একজন লেখক৷ তার পিতার নাম নিমাই চরণ ৷ তিনি তাঁর পিতা নিমাই চরণ দাসের (পিতার) অনুপ্রেরণায় কবিতা লিখতে শুরু করেছিলেন। শৈশবকালে তিনি বেশ কয়েকটি ওডিয়া কবিদের সাথে পরিচিত হয়েছিলেন। ১৯৪৯ সালের ৪ জুলাই তিনি বিবাহ করেন। যাকে বিয়ে করেন সে ছিল উড়িষ্যা সচিবালয়ের কর্মচারী এবং তার নাম ছিল পঞ্চান মোহান্তিক৷ তিনি ১৯৬৬ সালের অসুস্থতার মধ্যে পড়েছিলেন এবং তিনি সে সময় আধ্যাত্মিকতার প্রতি প্রবৃত্ত হয়েছিলেন এবং শ্রী অরবিন্দ আশ্রমে যান। ১৯৭৭ সালের ২৮ শে জানুয়ারির তার অবনতিশীল স্বাস্থ্য তাকে ট্রেনের সামনে ঝাঁপিয়ে পড়ে আত্মহত্যা করায়। বিদ্যুৎ প্রভা দেবী ১৯৪০ সাল থেকে কবিতা লিখতে শুরু করেছিলেন এবং পরবর্তীকালে তাঁর কবিতা সাহিত্য পত্রিকায় প্রকাশিত হয়। সে তাঁর বড় বোন বাসন্তীর সাথে কিছু কবিতা লিখেছিলেন। তার প্রকাশিত কবিতা সবিতা তার সংগ্রহশালার প্রথম কবিতা যা প্রকাশিত হয় ১৯৪৪ সালে৷ এটিতে গৌরব ও উড়িষ্যা দেশ বিশালতার সংক্রান্ত বেশিরভাগ দেশপ্রেমিক কবিতা হয়েছে। শহরাঞ্চলে শিক্ষিত হলেও তাঁর কবিতাগুলি তার শৈশবের গ্রামীণ জীবনের স্মৃতি প্রতিফলিত করে। দুটি ওড়িয়া কবি, নন্দ কিশোর বাল এবং কুঞ্জ বিহারী দাস দ্বারা সুস্পষ্টভাবে প্রভাবিত, তাঁর কবিতাগুলি বহু বছরের রক্ষণশীল সমাজে বিদ্যমান মহিলাদের সমস্যা নিয়ে কাজ করে। তিনি নাটক এবং কিছু শিশুসাহিত্য রচনাও করেছিলেন। তাঁর সম্পূর্ণ কাব্যগ্রন্থ ১৯৫৭ সালে বিদ্যুৎপ্রভা সঞ্চারায়ণ হিসাবে প্রকাশিত হয়েছিল। সাবিতা (১৯৪৭) উতকল সরস্বত প্রতিভা ( ১৯৪৭) কানাকানজালি (১৯৪৮) মেরিচিকা (১৯৪৮) বিহায়াসি (১৯৪৯) বান্দেনিকা (১৯৫০) স্বপ্নদীপ (১৯৫১) ঝারা সিউলি (১৯৫৭) জাহাকু জি (১৯৫৭) ১৯৫০ সালে বিদ্যুৎ প্রভার উৎকল সরস্বত বইটি উচ্চ বিদ্যালয়ের শিক্ষার্থীদের জন্য উৎকল বিশ্ববিদ্যালয়ে একটি কবিতা পাঠ্যপুস্তক হিসাবে নির্ধারিত হয়েছিল। বিদ্যুৎপ্রভা দেবী ওড়িয়া সাহিত্যের অন্যতম প্রধান মহিলা কবি হিসাবে স্বীকৃতি পান। তাঁর কবিতা সংকলন 'বিদ্যুৎপ্রভা সঞ্চারায়ণ ১৯৬২ সালে ওড়িশা সাহিত্য একাডেমি পুরস্কার লাভ করে। Nanda, Bijaya Kumara (২০১০)। Bidyut Prabha Devi। Sahitya Akademi। পৃষ্ঠা 1–19। আইএসবিএন 978-81-260-2920-4।  Encyclopaedia of Indian Literature: A-Devo। Sahitya Akademi। ১৯৮৭। পৃষ্ঠা 942। আইএসবিএন 978-81-260-1803-1।  Roshen Dalal (২৩ আগস্ট ২০১৭)। India at 70: Snapshots Since Independence। Penguin Random House India Private Limited। পৃষ্ঠা 72। আইএসবিএন 978-93-86815-37-8।
রিচার্ড জোন্স

রিচার্ড অ্যান্ড্রু জোন্স (ইংরেজি: Richard Jones; জন্ম: ২২ অক্টোবর, ১৯৭৩) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০৩ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন দলের প্রতিনিধিত্ব করেন রিচার্ড জোন্স। দলে তিনি মূলতঃ ডানহাতি ব্যাটসম্যান হিসেবে খেলতেন। খেলোয়াড়ী জীবনের শুরুটা তার বেশ ভালো হয়েছিল। ১৯৯৩-৯৪ মৌসুমে অনূর্ধ্ব-১৯ দলের অধিনায়কের মর্যাদা লাভ করেছিলেন তিনি। ১৯৯৩-৯৪ মৌসুম থেকে ২০১০ সাল পর্যন্ত রিচার্ড জোন্সের প্রথম-শ্রেণীর খেলোয়াড়ী জীবন চলমান ছিল। অকল্যান্ড দলের পক্ষে ঘরোয়া ক্রিকেটে অংশ নেন। নিজের বিয়ের পূর্বদিন ওয়েলিংটনের বিপক্ষে অংশ নিয়ে সেঞ্চুরি করেছিলেন। এছাড়াও, অকল্যান্ড এইসেসের অধিনায়কত্ব করেন। হক কাপে নর্থ হারবারের পক্ষে খেলেছেন তিনি। ২০০৩ সালে শ্রীলঙ্কা সফরের জন্যে মনোনীত হন। তবে, ঐ সফরের কোন প্রথম-শ্রেণীর ক্রিকেট খেলায় অংশগ্রহণের সুযোগ পাননি তিনি। নিউজিল্যান্ডীয় ঘরোয়া ক্রিকেটে তিন মৌসুম একচ্ছত্র প্রভাব বিস্তার করেন। এরপর জাতীয় দলে খেলার সুযোগ পান। এক পর্যায়ে অকল্যান্ড ত্যাগ করে ওয়েলিংটনে চলে যান। নিয়মিতভাবে নিউজিল্যান্ডের শীর্ষস্থানীয় শীর্ষসারির ব্যাটসম্যানের মর্যাদা প্রাপ্ত হন। সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন রিচার্ড জোন্স। ২৬ ডিসেম্বর, ২০০৩ তারিখে ওয়েলিংটনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। একই বছরের ২৯ নভেম্বর তারিখে লাহোরে একই দলের বিপক্ষে ওডিআইয়ে অভিষেক ঘটে। ৭ ডিসেম্বর, ২০০৩ তারিখে রাওয়ালপিন্ডিতে একই দলের বিপক্ষে সর্বশেষ ওডিআইয়ে অংশ নেন। এক টেস্ট ও পাঁচটি একদিনের আন্তর্জাতিকে অংশ নেয়ার পর ২০০৪ মৌসুম শেষে অকল্যান্ডে পাড়ি জমান। ব্যক্তিগত জীবনে বিবাহিত তিনি। কেলি হার্বার্ট নাম্নী এক রমণীর পাণিগ্রহণ করেন। "Players / New Zealand / ODI caps"। Cricinfo। সংগ্রহের তারিখ ২১ জানুয়ারি ২০২০।  "New Zealand ODI Batting Averages"। Cricinfo। সংগ্রহের তারিখ ২১ জানুয়ারি ২০২০।  রিচার্ড কলিঞ্জ ইয়ান সিনক্লেয়ার এক টেস্টের বিস্ময়কারী সেন্ট্রাল ডিস্ট্রিক্টস ক্রিকেট দল ২০০৭-০৮ বাংলাদেশ ক্রিকেট দলের নিউজিল্যান্ড সফর নিউজিল্যান্ড জাতীয় ক্রিকেট দলের অধিনায়কদের তালিকা নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে রিচার্ড জোন্স (ইংরেজি) ক্রিকেটআর্কাইভে রিচার্ড জোন্স (সদস্যতা প্রয়োজনীয়) (ইংরেজি)
বঙ্গবন্ধু সেতু পূর্ব রেলওয়ে স্টেশন

বঙ্গবন্ধু সেতু পূর্ব রেলওয়ে স্টেশন বাংলাদেশের ঢাকা বিভাগের টাঙ্গাইল জেলার একটি রেলওয়ে স্টেশন। বঙ্গবন্ধু সেতু পূর্ব রেলওয়ে স্টেশন বঙ্গবন্ধু সেতুর পূর্ব প্রান্তে অবস্থিত। বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। প্রাথমিক ভাবে তৎকালীন ইব্রাহিমাবাদ বর্তমানে (বঙ্গবন্ধু সেতু পূর্ব রেলওয়ে স্টেশন) এবং তৎকালীন সয়দাবাদ বর্তমানে (বঙ্গবন্ধু সেতু পশ্চিম রেলওয়ে স্টেশন) এর মধ্যে ব্রডগেজ ট্রেন চালুর মাধ্যমে যমুনা নদী পার করার শুভ উদ্বোধন করা হয় ২৩শে জুন ১৯৯৮ সালে । ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার ও সেতু পশ্চিম থেকে জামতৈল হয়ে নতুন ঈশ্বরদী বাইপাস বানিয়ে পার্বতীপুর পর্যন্ত ব্রডগেজ অংশ ডুয়েলগেজে রুপান্তরিত করা হয় । বঙ্গবন্ধু সেতু পূর্ব রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: একতা এক্সপ্রেস পঞ্চগড় এক্সপ্রেস দ্রুতযান এক্সপ্রেস সিরাজগঞ্জ এক্সপ্রেস লালমনি এক্সপ্রেস রংপুর এক্সপ্রেস নীলসাগর এক্সপ্রেস কুড়িগ্রাম এক্সপ্রেস সিল্কসিটি এক্সপ্রেস ধুমকেতু এক্সপ্রেস পদ্মা এক্সপ্রেস বনলতা এক্সপ্রেস চিত্রা এক্সপ্রেস মৈত্রী এক্সপ্রেস রাজশাহী এক্সপ্রেস টাঙ্গাইল কমিউটার ধলেশ্বরী এক্সপ্রেস ময়মনসিংহ এক্সপ্রেস ঢাকা কমিউটার ও লোকাল ট্রেন। "সাড়ে ৬ ঘণ্টা পর বঙ্গবন্ধু সেতুর পূর্ব পাড়ে ট্রেন চলাচল শুরু | banglatribune.com"। Bangla Tribune। ২০২০-০২-১৮ তারিখে মূল থেকে আর্কাইভ করা। সংগ্রহের তারিখ ২০২০-০২-১৮।  "যমুনা সেতু ও তাতে ট্রেন চলাচলের ইতিহাস - FriendsDiary.NeT"। Friendsdiary। ২০২১-১১-০৪ তারিখে মূল থেকে আর্কাইভ করা। সংগ্রহের তারিখ ২০২০-০২-১৭।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০২-১৭।  "ঢাকা থেকে বঙ্গবন্ধু সেতু ট্রেন চলাচল শুরু বৃহস্পতিবার"। প্রথম আলো। সংগ্রহের তারিখ ২০২০-০২-১৮।
নেকড়ে

নেকড়ে বা ধূসর নেকড়ে বা নেকড়িয়া বাঘ (বৈজ্ঞানিক নাম ক্যানিস লুপাস) ক্যানিডে (en:Canidae) গোত্রের সর্ববৃহৎ বুনো সদস্য। বরফ যুগ থেকে টিকে থাকা এই প্রাণীটি প্লাইস্টোসিনকালের শেষ ভাগে অর্থাৎ প্রায় ৩,০০,০০০ বছর পূর্বে উদ্ভূত হয়.। ডিএনএ সিকুয়েন্সিং এবং জিনেটিক ড্রিফট গবেষণায় দেখা গেছে নেকড়ে ও গৃহপালিত কুকুরের পূর্বপুরুষ একই, যদিও এর কিছু দিক এখনো প্রশ্নবিদ্ধ। ধূসর নেকড়ের বেশ কিছু উপপ্রজাতি শনাক্ত করা হয়েছে তবে এর সঠিক সংখ্যা নিয়ে এখনো আলোচনার অবকাশ রয়েছে। ধূসর নেকড়ে সাধারণত তাদের বাস্তুসংস্থানের সর্বোচ্চ স্তরের খাদক। ক্রান্তীয় বনভূমি, মরুভূমি, পার্বত্য এলাকা, তুন্দ্রা অঞ্চল, তৃণভূমি এবং এমনকি শহুরে এলাকাতেও নেকড়ে বাস করে। যদিও একসময় ইউরেসিয়া ও উত্তর আমেরিকায় প্রচুর পরিমাণে ধূসর নেকড়ে বাস করত আজ তার অতি সামান্য রয়েছে, যার কারণ হল এর বিচরণ এলাকার ব্যাপক ধ্বংসসাধন এবং মানুষের আগ্রাসন, যার ফলে নেকড়ে অনেক জায়গায় বিলুপ্তির সম্মুখীন হয়েছে। তা সত্ত্বেও আন্তর্জাতিক প্রকৃতি সংরক্ষণ সংঘ (IUCN) সমগ্র নেকড়ে জাতিকে এখনো স্বল্প বিলুপ্তির ঝুঁকিপূর্ণ মনে করে। বর্তমানে নেকড়ে কিছু কিছু এলাকায় সংরক্ষিত, কিছু এলাকায় বিনোদনের জন্যে একে শিকার করা হয়, আবার গৃহপালিত প্রাণীর জন্যে হুমকি বিবেচনা করেও একে নিধন করা হয়। বিভিন্ন মানব সংস্কৃতি ও পুরাণে নেকড়ে ইতিবাচক ও নেতিবাচক উভয়ভাবেই স্থান পেয়েছে। Mech, L.D. & Boitani, L. (IUCN SSC Wolf Specialist Group) (2008). Canis lupus. 2008 IUCN Red List of Threatened Species. IUCN 2008. Retrieved on 22 March 2009. Database entry includes justification for why this species is of least concern. Macdonald, David (২০০৪)। The Biology and Conservation of Wild Canids। Oxford: Oxford University Press। পৃষ্ঠা 45–46। আইএসবিএন 0198515561।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Nowak, R. 1992. Wolves: The great travelers of evolution. International Wolf 2(4):3 - 7. উইকিমিডিয়া কমন্সে নেকড়ে সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Canis lupus উইকিউক্তিতে Wolf সম্পর্কিত উক্তির সংকলন রয়েছে। Greater Yellowstone Resource Guide - Yellowstone Wolves ওয়েব্যাক মেশিনে আর্কাইভকৃত ২৭ নভেম্বর ২০০৯ তারিখে High-Resolution Images of the Canis Lupus Brain Return of gray wolf to Yellowstone park The Fear of Wolves: A Review of Wolf Attacks on Humans The International Wolf Center WolfSource ওয়েব্যাক মেশিনে আর্কাইভকৃত ৬ আগস্ট ২০২০ তারিখে Watch Death of a Legend and Cry of the Wild by Bill Mason
করটিয়া রেলওয়ে স্টেশন

করটিয়া রেলওয়ে স্টেশন বাংলাদেশের ঢাকা বিভাগের টাঙ্গাইল জেলার একটি রেলওয়ে স্টেশন। বঙ্গবন্ধু সেতু চালু হলে সরাসরি ঢাকার সাথে রংপুর রাজশাহী খুলনা তথা উত্তর ও দক্ষিণবঙ্গের রেল যোগাযোগ চালু করার জন্য জামতৈল-জয়দেবপুর লাইন তৈরি করা হয়। ২০০৩ সালের মধ্যে সেতু পূর্ব- জয়দেবপুর জংশন পর্যন্ত রেলপথ বর্ধিত করা হয় যার দৈর্ঘ্য ৯৪ কিলোমিটার। পরে ২০১৬ সালে এই রেলপথের স্টেশন হিসেবে করটিয়া রেলওয়ে স্টেশন তৈরি করা হয়। করটিয়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: একতা এক্সপ্রেস পঞ্চগড় এক্সপ্রেস দ্রুতযান এক্সপ্রেস জামালপুর এক্সপ্রেস সিরাজগঞ্জ এক্সপ্রেস লালমনি এক্সপ্রেস রংপুর এক্সপ্রেস নীলসাগর এক্সপ্রেস কুড়িগ্রাম এক্সপ্রেস সিল্কসিটি এক্সপ্রেস ধুমকেতু এক্সপ্রেস পদ্মা এক্সপ্রেস বনলতা এক্সপ্রেস সুন্দরবন এক্সপ্রেস চিত্রা এক্সপ্রেস মৈত্রী এক্সপ্রেস বেনাপোল এক্সপ্রেস রাজশাহী এক্সপ্রেস টাঙ্গাইল কমিউটার ঢাকা কমিউটার ও লোকাল ট্রেন। "নাম জটিলতার কারণে চালু হচ্ছে না 'করটিয়া রেল স্টেশন'"। Bangla TV। ২০১৯-১০-০৯। সংগ্রহের তারিখ ২০২০-০২-১৮।  "চার বছরেও চালু হয় করটিয়া রেল স্টেশন"। ১৮ ফেব্রুয়ারি ২০২০ তারিখে মূল থেকে আর্কাইভ করা।  "ঢাকা থেকে বঙ্গবন্ধু সেতু ট্রেন চলাচল শুরু বৃহস্পতিবার"। প্রথম আলো। সংগ্রহের তারিখ ২০২০-০২-১৮।
ভাটা নদী

ভাটা নদী একটি ভারত-বাংলাদেশ আন্তঃসীমান্ত নদী৷ বেরং নদীর উপনদী ভাটা নদী। এই নদীর উৎপত্তি বাংলাদেশের পঞ্চগড়ের বিলাঞ্চলে। উত্তর দিনাজপুর জেলার চোপড়া থানার শীতলগছ, লালগছ হয়ে নদীটি ভারতে প্রবেশ করেছে৷ শীতপাড়ায় বেরংয়ের সাথে মিলিত হয়েছে ভাটা নদী। এই নদীর জলপ্রবাহ ক্রমেই কমতে থাকায় এই নদী ভাটা নামে অভিহিত। নদীটির দৈর্ঘ্য প্রায় ১৫ কিলোমিটার। গভীরতা না থাকলেও বর্ষায় এই নদীর কারণে দুকূল প্লাবিত হয়৷ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ৪৫। https://www.bengallive.in/bengallive-special/river-story-of-uttar-dinajpur-fourth-part/